[{"text_idx": "#000004", "text": "Gurasoak geletan egitasmoaren barruan gaur bisita oso polita eta aberatsa izan dugu gelan; Malen, Ekain eta Aimarren familiak etorri zaizkigu. \u201cZer daukat hemen?\u201d proiektuaren barruan haurdunaldia eta nola jaiotzen garen lantzen ari gara. Horretarako haurdun dauden bi amatxo etorri dira eta beraien tripa erakutsi digute eta horretaz gain ekografia bat zer den eta nolakoak diren ikusteko aukera ere izan dugu. Bestalde astebete duen Vera haurtxoa ere etorri da bere gurasoekin eta nolako txikiak garen jaiotzen garen momentuan ikusteko aukera izan dugu. Eskerrik asko Anttoni, Lydia, Cristina, Javi eta Verari."}]